Oficialusis leidinys L 171 , 30/06/1997 p. 0011 - 0024



Komisijos direktyva 97/29/EB 1997 m. birželio 11 d. derinanti su technikos pažanga Tarybos direktyvą 76/757/EEB dėl motorinių transporto priemonių ir jų priekabų šviesogrąžių atšvaitų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Europos Parlamento ir Tarybos direktyva 96/79/EB [2], ypač į jos 13 straipsnio 2 dalį, atsižvelgdama į 1976 m. liepos 27 d. Tarybos direktyvą 76/757/EEB dėl valstybių narių įstatymų, reglamentuojančių motorinių transporto priemonių ir jų priekabų atšvaitus, suderinimo [3] su paskutiniais pakeitimais, padarytais Austrijos, Suomijos ir Švedijos Stojimo aktu, ypač į jos 10 straipsnį, kadangi Direktyva 76/575/EEB yra viena iš Direktyva 70/156/EEB įdiegtos EEB tipo patvirtinimo tvarkos atskirųjų direktyvų; kadangi dėl tos priežasties Direktyvoje 70/156/EEB dėl transporto priemonių sistemų, sudėtinių dalių ir atskirų techninių mazgų išdėstytos nuostatos yra taikytinos šiai direktyvai; kadangi Direktyvoje 70/156/EEB, ypač jos 3 straipsnio 4 dalyje ir 4 straipsnio 3 dalyje, reikalaujama prie kiekvienos atskirosios direktyvos pridėti informacinį dokumentą, taip pat pagal VI priedo nuostatas sudarytą tipo patvirtinimo liudijimą, kad tipo patvirtinimą būtų galima kompiuterizuoti; kadangi reikia atitinkamai iš dalies pakeisti Direktyvoje 76/757/EEB numatytus tipo patvirtinimo liudijimus; kadangi tvarką reikia supaprastinti siekiant išlaikyti Direktyvos 70/156/EEB 9 straipsnio 2 dalimi nustatytą lygiavertiškumą tarp tam tikrų atskirųjų direktyvų ir atitinkamų Jungtinių Tautų Europos ekonomikos komisijos reglamentų, kai pastarieji yra iš dalies pakeičiami; kadangi pirmiausia reikia kryžminiu palyginimu pakeisti Direktyvos 76/757/EEB techninius reikalavimus Reglamento Nr. 3 reikalavimais; kadangi daroma nuoroda į Tarybos direktyvą 76/756/EEB [4] su paskutiniais pakeitimais, padarytais Komisijos direktyva 97/28/EB [5]; kadangi buvo pastebėta skirtumų tarp Direktyvos 76/757/EEB angliškoje versijoje ir versijose kitomis kalbomis vartojamos techninės terminologijos; kadangi todėl pageidautina pataisyti versijas tomis kalbomis; kadangi šioje direktyvoje numatytos priemonės atitinka Direktyva 70/156/EEB įkurto Derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 76/757/EEB iš dalies pakeičiama taip: 1. Pavadinime terminas "šviesą grąžinančiais atšvaitais" pakeičiamas terminu "šviesogrąžiais atšvaitais". 2. 1 straipsnio 1 dalis pakeičiama taip: "1. Valstybės narės suteikia EB sudėtinės tipo patvirtinimą kiekvienam šviesogrąžių atšvaitų tipui, kuris atitinka atitinkamuose prieduose nustatytus konstrukcijos ir bandymų reikalavimus." 3. 2 straipsnio pirma pastraipa pakeičiama taip: "Valstybės narės kiekvieno pagal 1 straipsnį patvirtinto tipo šviesogrąžių atšvaitų gamintojui suteikia EB sudėtinės dalies tipo patvirtinimo ženklą, kuris atitinka I priedo 3 papildyme pateiktus pavyzdžius." 4. 4 straipsnis pakeičiamas taip: "4 straipsnis Kiekvienos valstybės narės kompetentingos institucijos Direktyvos 70/156/EEB 4 straipsnio 6 dalyje nustatyta tvarka informuoja viena kitą apie visus pagal šią direktyvą suteiktus, atsisakytus suteikti arba panaikintus patvirtinimus." 5. 9 straipsnis pakeičiamas taip: "9 straipsnis Šioje direktyvoje "transporto priemonė" – tai bet kokia motorinė transporto priemonė, skirta naudoti kelyje, su kėbulu arba be jo, turinti bent 4 ratus, kurios maksimalus konstrukcinis greitis viršija 25 km/h, ir jos priekabos, išskyrus transporto priemones, važiuojančias bėgiais, žemės ir miško ūkio traktorius ir visą mobiliąją įrangą." 6. Priedai keičiami pagal šios direktyvos priedą. 2 straipsnis 1. Nuo 1998 m. sausio 1 d. arba, jei 3 straipsnyje nurodyti tekstai bus paskelbti vėliau kaip 1997 m. liepos 1 d. – praėjus šešiems mėnesiams nuo tų tekstų paskelbimo dienos, valstybės narės neturi teisės dėl su šviesogrąžiais atšvaitais susijusių priežasčių: - atsisakyti tam tikram transporto priemonių arba šviesogrąžių atšvaitų tipui suteikti EB tipo patvirtinimą arba nacionalinį tipo patvirtinimą, - uždrausti registruoti, prekiauti arba pradėti eksploatuoti transporto priemones arba prekiauti ar pradėti eksploatuoti šviesogrąžius atšvaitus, jei tie šviesogrąžiai atšvaitai atitinka Direktyvos 76/757/EEB su pakeitimais, padarytais šia direktyva, reikalavimus ir yra įmontuoti į transporto priemones pagal Direktyvoje 76/756/EEB nustatytus reikalavimus. 2. Nuo 1998 m. spalio 1 d. valstybės narės: - nebeišduoda EB tipo patvirtinimo, - gali atsisakyti suteikti nacionalinį tipo patvirtinimą, bet kuriam transporto priemonių tipui dėl su šviesogrąžiais atšvaitais susijusių priežasčių arba bet kuriam šviesogrąžių atšvaitų tipui, jei jis neatitinka Direktyvos 76/757/EEB su pakeitimais, padarytais šia direktyva, reikalavimų. 3. Nuo 1999 m. spalio 1 d. Direktyvos 70/156/EEB 7 straipsnio 2 dalies tikslais galioja Direktyvos 76/757/EEB su pakeitimais, padarytais šia direktyva, reikalavimai, susiję su šviesogrąžiais atšvaitais kaip sudėtinėmis dalimis. 4. Nepaisant šio straipsnio 2 ir 3 dalių, valstybės narės toliau išduoda EB tipo patvirtinimą šviesogrąžiams atšvaitams, naudojamiems kaip pakaitinės dalys ir leidžia prekiauti jais ir pradėti eksploatuoti pagal ankstesnes Direktyvos 76/757/EEB versijas, jei tokie šviesogrąžiai atšvaitai: - skirti montuoti į jau naudojamas transporto priemones, - atitinka tos direktyvos, kuri buvo taikoma pirmą kartą užregistruojant tas transporto priemones, reikalavimus. 3 straipsnis II priedo 2.1 poskyryje nurodytos JT–EEK Reglamento Nr. 3 teksto dalys ir priedai paskelbiami Europos Bendrijų oficialiajame leidinyje iki 1997 m. liepos 1 d. 4 straipsnis 1. Valstybės narės priima įstatymus ir kitus teisės aktus, kurie, įsigalioję iki 1998 m. sausio 1 d., įgyvendina šią direktyvą; tačiau, jei 3 straipsnyje nurodyti tekstai bus paskelbti vėliau kaip 1997 m. liepos 1 d., valstybės narės imasi laikytis šio įsipareigojimo praėjus šešiems mėnesiams nuo tų tekstų paskelbimo dienos. Jos nedelsdamos apie tai praneša Komisijai. Jos taiko šias nuostatas nuo 1998 m. sausio 1 d., tačiau, jei 3 straipsnyje nurodyti tekstai bus paskelbti vėliau kaip 1997 m. liepos 1 d. – nuo tų tekstų paskelbimo dienos. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 5 straipsnis Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 6 straipsnis Ši direktyva skirta valstybėms narėms. Priimta Briuselyje, 1997 m. birželio 11 d. Komisijos vardu Martin Bangemann Komisijos narys [1] OL L 42, 1970 2 23, p. 1. [2] OL L 18, 1997 1 21, p. 7. [3] OL L 262, 1976 9 27, p. 32. [4] OL L 262, 1976 9 27, p. 1. [5] OL L 171, 1997 6 30, p. 1. -------------------------------------------------- PRIEDAS " PRIEDŲ SĄRAŠAS I PRIEDAS | Tipo patvirtinimo administracinės nuostatos | 1 priedėlis | Informacinis dokumentas | 2 priedėlis | Tipo patvirtinimo liudijimas | 3 priedėlis | EB sudėtinės dalies tipo patvirtinimo ženklo pavyzdžiai | II PRIEDAS | Taikymo sritis ir techniniai reikalavimai | I PRIEDAS TIPO PATVIRTINIMO ADMINISTRACINĖS NUOSTATOS 1. PARAIŠKA DĖL SUDĖTINĖS DALIES EB TIPO PATVIRTINIMO 1.1. Paraišką, numatytą Direktyvos 70/156/EEB 3 straipsnio 4 dalyje, dėl šviesogrąžių atšvaitų EB sudėtinės dalies tipo patvirtinimo, pateikia gamintojas. 1.2. Informacinio dokumento pavyzdys pateiktas 1 priedėlyje. 1.3. Už tipo patvirtinimo bandymus atsakingai techninei tarnybai būtina pateikti: 1.3.1. jei tai – I A arba III A klasių šviesogrąžiai atšvaitai: 1.3.1.1. dešimt (10) gamintojo nurodytos spalvos bandinių; 1.3.1.2. jei reikia, du kitos (-ų) spalvos (-ų) bandinius, skirtus išsyk arba vėliau išplėsti patvirtinimą aprėpiant kitos (-ų) spalvos (-ų) šviesogrąžius atšvaitus; 1.3.2. jei tai – IV A klasės šviesogrąžiai atšvaitai – dešimt (10) bandinių ir, jei reikia, tvirtinimo priemones. 2. ŽENKLINIMAS 2.1. Ant EB sudėtinės dalies tipo patvirtinimui pateikiamų įtaisų turi būti: 2.1.1. gamintojo prekės pavadinimas arba ženklas; 2.1.2. jei to reikia gamintojo nurodytam posūkio kampui ar kampams nustatyti – žodis "VIRŠUS", užrašytas horizontaliai ant šviečiamojo paviršiaus viršutinės dalies. 2.2. Šie ženklai turi būti aiškiai įskaitomi bei nenutrinami ir būti ant įtaiso šviečiamojo paviršiaus arba vieno iš tokių paviršių. Įmontavus įtaisą transporto priemonėje jie turi būti matomi iš išorės. 2.3. Ant kiekvieno įtaiso turi būti pakankamai vietos sudėtinės dalies tipo patvirtinimo ženklui. Ta vieta turi būti pažymėta 1 priedėlyje nurodytuose brėžiniuose. 3. EB SUDĖTINĖS DALIES TIPO PATVIRTINIMO SUTEIKIMAS 3.1. Jei įtaisai atitinka taikomus reikalavimus, suteikiamas EB tipo patvirtinimas, kaip nurodyta Direktyvos 70/156/EEB 4 straipsnio 3 dalyje ir, jei taikytina, 4 straipsnio 4 dalyje. 3.2. EB tipo patvirtinimo liudijimo pavyzdys pateiktas 2 priedėlyje. 3.3. Kiekvienam patvirtintam šviesogrąžių atšvaitų tipui, laikantis Direktyvos 70/156/EEB VII priedo nuostatų, suteikiamas tipo patvirtinimo numeris. Ta pati valstybė narė negali priskirti to paties numerio kitų tipų šviesogrąžiams atšvaitams. 3.4. Kai prašoma suteikti EB sudėtinės dalies tipo patvirtinimą apšvietimo ir šviesos signaliniam įtaisui, kurio dalį sudaro šviesogrąžis atšvaitas arba kitokie žibintai, gali būti suteiktas vienas EB sudėtinės dalies tipo patvirtinimo numeris, jei šviesogrąžis atšvaitas atitinka šios direktyvos reikalavimus ir kad kiekvienas iš kitų apšvietimo ir šviesos signalinį įtaisą, kuriam prašoma suteikti EB sudėtinės dalies tipo patvirtinimą, sudarančių žibintų atitinka jam taikomą atskirąją direktyvą. 4. EB SUDĖTINĖS DALIES TIPO PATVIRTINIMO ŽENKLAS 4.1. Be 2.1 poskyryje nurodytų ženklų, ant kiekvieno pagal šią direktyvą patvirtintą tipą atitinkančio šviesogrąžio atšvaito turi būti EB sudėtinės dalies tipo patvirtinimo ženklas. 4.2. Toks ženklas yra: 4.2.1. stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę: 1 Vokietija 2 Prancūzija 3 Italija 4 Olandija 5 Švedija 6 Belgija 9 Ispanija 11 Jungtinė Karalystė 12 Austrija 13 Liuksemburgas 17 Suomija 18 Danija 21 Portugalija 23 Graikija IRL Airija; 4.2.2. greta stačiakampio turi būti užrašytas "pagrindinis patvirtinimo numeris" – sudarantis Direktyvos 70/156/EEB VII priede nurodyto tipo patvirtinimo numerio ketvirtąjį segmentą, o prieš jį – du skaitmenys, reiškiantys eilės numerį, priskirtą Direktyvos 76/757/EEB naujausiai esminei techninei pataisai, galiojančiai EB tipo patvirtinimo suteikimo sudėtinei daliai datą. Šios direktyvos eilės numeris yra 02; 4.2.3. toks papildomas simbolis: 4.2.3.1. "I A", "III A" arba "IV A", nurodantis klasę, kuriai priskirtas patvirtintasis šviesogrąžis atšvaitas. 4.3. EB tipo patvirtinimo ženklas turi būti uždėtas ant šviesogrąžio atšvaito šviesą skleidžiančio paviršiaus taip, kad būtų nenutrinamas ir aiškiai įskaitomas net įmontavus šviesogrąžį atšvaitą transporto priemonėje. 4.4. EB sudėtinės dalies tipo patvirtinimo ženklo pavyzdžiai pateikti 3 priedėlio 1 paveiksle. 4.5. Kai apšvietimo ir šviesos signalinių įtaisų, kuriuos sudaro šviesogrąžis atšvaitas ir kitokie žibintai, tipui yra suteikiamas vienas EB sudėtinės dalies tipo patvirtinimo numeris, kaip nurodyta 3.4 poskyryje, gali būti dedamas vienas EB sudėtinės dalies tipo patvirtinimo ženklas, kurį sudaro: 4.5.1. stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę (žr. 4.2.1 punktą); 4.5.2. pagrindinis patvirtinimo numeris (žr. 4.2.2 punkto pirmąją sakinio pusę); 4.5.3. jei reikia – rodyklė, skirta visam žibinto junginiui kaip vienetui. 4.6. Šis ženklas gali būti ant bet kurios sublokuotų, kombinuotų arba tarpusavyje sujungtų žibintų vietos, jei: 4.6.1. jis matomas įrengus žibintus; 4.6.2. nė vieno sublokuotų, kombinuotų arba tarpusavyje sujungtų žibintų šviesą perduodančių sudėtinių dalių negalima išimti kartu neišėmus patvirtinimo ženklo. 4.7. Kiekvieno žibinto, atitinkančio direktyvą, pagal kurią buvo suteiktas EB sudėtinės dalies tipo patvirtinimas, identifikacijos simbolis, eilės numeris (žr. 4.2.2 punkto antrąją sakinio pusę) ir, jei reikia, raidė "D" ir reikiama rodyklė turi būti paženklinti: 4.7.1. ant reikiamo šviesą skleidžiančio paviršiaus; 4.7.2. vienoje vietoje taip, kad visus sublokuotus, kombinuotus arba tarpusavyje sujungtus žibintus būtų galima aiškiai identifikuoti. 4.8. Ženklo sudėtinių dalių matmenys turi būti ne mažesni kaip įvairiose direktyvose, pagal kurias buvo suteiktas EB sudėtinės dalies tipo patvirtinimas, nurodytų atskirų ženklų mažiausieji matmenys. 4.9. Sublokuoto, kombinuoto arba tarpusavyje su kitais žibintais sujungto žibinto EB sudėtinės dalies tipo patvirtinimo ženklo pavyzdžiai pateikti 3 priedėlio 2 paveiksle. 5. TIPO MODIFIKACIJOS IR PATVIRTINIMŲ PAKEITIMAI 5.1. Modifikavus pagal šią direktyvą patvirtintus tipus, galioja Direktyvos 70/156/EEB 5 straipsnio nuostatos. 5.2. Kai tipo patvirtinimas išplečiamas tik aprėpiant naujas šviesogrąžių atšvaitų spalvas, kiekvienos kitokios spalvos bandiniai, pateikti kaip nurodyta 1.3.1.2 papunktyje, turi atitikti tik kolorimetrines specifikacijas; kitų bandymų kartoti nereikia. Šis skyrius netaikomas IV A klasės šviesogrąžiams atšvaitams. 6. PRODUKCIJOS ATITIKTIS 6.1. Paprastai priemonių produkcijos atitikčiai užtikrinti imamasi pagal Direktyvos 70/156/EEB 10 straipsnio nuostatas. 6.2. Mechaniniu ir geometriniu aspektais atitiktis laikoma pakankama, jei skirtumai neviršija pramoninei gamybai būdingų nukrypimų. 6.3. Produkcija laikoma atitinkanti reikalavimus, jei fotometrinių matavimų, atliktų su atsitiktinai paimtais bandiniais, rezultatai atitinka bent 80 % specifikacijos verčių. 6.4. Jie 6.3 poskyryje nurodytas reikalavimas neįvykdomas, atsitiktinai parenkami papildomi penki bandiniai. Kiekvieno fotometrinio matavimo tipo rezultatų vidurkis turi atitikti specifikaciją ir nė vieno atskiro matavimo rezultatai negali būti mažesni kaip 50 % specifikacijoje nurodytos vertės. 1 priedėlis Toliau nurodyta informacija (jei taikoma) turi būti pateikta trimis egzemplioriais ir turėti turinį. Kiekvienas būtinas brėžinys pagal atitinkamą mastelį turi būti nubraižytas A4 formato popieriuje arba pateiktas tokio paties formato aplanke. Pateikiamos nuotraukos turi būti pakankamai ryškios. Jei sistemos, sudėtinės dalys ar atskirieji techniniai mazgai yra su elektroniniais valdymo įrenginiais, būtina pateikti informaciją apie jų naudojimą. 0. BENDRIEJI TEIGINIAI 0.1. Modelis (-iai) (gamintojo užregistruotas prekės ženklas): 0.2. Tipas ir bendras komercinis aprašymas (-ai): 0.5. Gamintojo pavadinimas ir adresas: 0.7. EB tipo patvirtinimo ženklo vieta ant sistemų, sudėtinių dalių arba atskirųjų techninių mazgų bei tvirtinimo metodas: 0.8. Surinkimo gamyklos (-ų) adresas (-ai): 1. ĮTAISO APRAŠYMAS 1.1. Įtaiso tipas: 1.1.1. Įtaiso funkcija (-os): 1.1.2. Įtaiso kategorija arba klasė: 1.1.3. Skleidžiamos arba atspindimos šviesos spalva: 1.2. Pakankamai išsamus brėžinys (-iai), kad galima būtų nustatyti įtaiso tipą, kuriuose pavaizduota: 1.2.1. kurioje geometrinėje vietoje įtaisą reikia montuoti transporto priemonėje (netaikoma galinio valstybinio numerio ženklo žibintams): 1.2.2. stebėjimo ašis, kurią bandymuose reikia naudoti kaip atskaitos ašį (horizontalusis kampas H = 0°, vertikalusis kampas V = 0°) ir taškas, kuris tuose bandymuose turi būti atskaitos centru (netaikoma šviesogrąžiams atšvaitams galinio valstybinio numerio ženklo žibintams): 1.2.3. EB sudėtinės dalies tipo patvirtinimo ženklui skirta vieta: 1.2.4. galinio valstybinio numerio ženklo žibintų geometrinė vieta, kurioje įtaisas turi būti sumontuotas valstybinio numerio ženklo užimamos vietos atžvilgiu, ir tinkamai apšviestos srities kontūras: 1.2.5. priekinių žibintų ir priekinių rūko žibintų frontalinė projekcija su optikos sutvirtinimais (jei yra) ir skerspjūvis: 1.3. Trumpas techninis aprašymas, kuriame nurodoma nustatytų šviesos šaltinių kategorija ar kategorijos, kurios turi būti iš nurodytųjų Direktyvoje 76/761/EEB (išskyrus žibintus su nekeičiamais šviesos šaltiniais) (netaikoma šviesogrąžiams atšvaitams): 1.4. Speciali informacija: 1.4.1. Galinio valstybinio numerio ženklo žibintai: nurodyti, ar įtaisas skirtas apšviesti platųjį/aukštąjį/ir platųjį, ir aukštąjį ženklus: 1.4.2. Priekiniai žibintai 1.4.2.1. informacija apie tai, ar priekinis žibintas skirtas ir artimosioms, ir tolimosioms šviesoms, ar tik vienoms iš jų: 1.4.2.2. jei priekiniai žibintai skirti artimosioms šviesoms – informacija apie tai, ar jie skirti tiek eismui kairiąja, tiek dešiniąja kelio puse, ar tik vienos rūšies eismui: 1.4.2.3. jei priekiniai žibintai yra su reguliuojamu reflektoriumi – priekinių žibintų įrengimo vieta (-os) žemės ir transporto priemonės išilginės simetrijos plokštumos atžvilgiu, jei priekiniai žibintai skirti naudoti tik toje (-ose) vietoje (-ose): 1.4.3. Gabaritiniai, stabdymo žibintai ir posūkio rodikliai: 1.4.3.1. ar įtaisas gali būti naudojamas ir dviejų tos pačios kategorijos žibintų junginyje: 1.4.3.2. dviejų intensyvumo lygių įtaisų (stabdymo žibintų ir 2b kategorijos posūkio rodiklių) išdėstymo schema ir du intensyvumo lygius užtikrinančios sistemos charakteristikų specifikacija: 1.4.4. Šviesogrąžiai įtaisai: trumpas aprašymas, kuriame pateiktos jų optinio junginio medžiagų techninės specifikacijos: 1.4.5. Atbulinės eigos žibintai: nurodyti, ar įtaisai, skirti montuoti išskirtinai į transporto priemones naudojant tik po du įtaisus: 2 priedėlis EB TIPO PATVIRTINIMO LIUDIJIMAS Administracijos antspaudas Informacija, skirta transporto priemonės/sudėtinės dalies/atskirojo techninio mazgo [1]: - tipo patvirtinimui gauti [2] - tipo patvirtinimui išplėsti [3] - atsisakyti suteikti tipo patvirtinimą [4] - tipo patvirtinimui panaikinti [5] laikantis Direktyvos…/…/EEB su pakeitimais, padarytais Direktyva…/…/EB, nuostatų. Tipo patvirtinimo numeris: Išplėtimo priežastis: I SKIRSNIS 0.1. Modelis (-iai) (gamintojo užregistruotas prekės ženklas): 0.2. Tipas ir bendras komercinis aprašymas (-ai): 0.3. Tipo (jei transporto priemonė/sudėtinės dalys/atskirasis techninis mazgai [6] [7] paženklinti jo ženklu) identifikavimo priemonės: 0.3.1. Tokio ženklo vieta: 0.4. Transporto priemonės kategorija [8] [9]: 0.5. Gamintojo pavadinimas ir adresas: 0.7. EB tipo patvirtinimo ženklo vieta ant sistemų, sudėtinių dalių arba atskirųjų techninių mazgų bei tvirtinimo metodas: 0.8. Surinkimo gamyklos (-ų) adresas (-ai): II SKIRSNIS 1. Papildoma informacija (kai taikoma): žr. papildymą 2. Už bandymus atsakinga techninė tarnyba: 3. Bandymų ataskaitos data: 4. Bandymų ataskaitos numeris: 5. Pastabos (jei yra): žr. papildymą 6. Vieta: 7. Data: 8. Parašas: 9. Pridedama nuoroda į tvirtinimo institucijai pateiktą informacinį paketą, kurį galima gauti pareikalavus. 1. PAPILDOMA INFORMACIJA 1.1. Kai taikytina, nurodykite kiekvieno žibinto 1.1.1. Įtaiso (-ų) kategoriją (-as): 1.1.2. Šviesos šaltinių skaičių ir kategoriją (netaikoma šviesogrąžiams atšvaitams) [10]: 1.1.3. Skleidžiamos arba atspindimos šviesos spalvą: 1.1.4. Patvirtinimas suteiktas išskirtinai kaip pakaitinei daliai, skirtai jau eksploatuojamoms transporto priemonėms: taip/ne [11] 1.2. Speciali informacija apie tam tikrų tipų apšvietimo ir šviesos signalų įtaisus: 1.2.1. Šviesogrąžiai įtaisai: atskiri/sudaro dalį įtaisų junginio [12] 1.2.2. Galinio valstybinio numerio ženklo žibintai: įtaisas skirtas aukštajam ženklui/plačiajam ženklui apšviesti [13] 1.2.3. Priekiniai žibintai: jei priekiniai žibintai yra su reguliuojamu reflektoriumi – priekinių žibintų įrengimo vieta (-os) žemės ir transporto priemonės išilginės simetrijos plokštumo atžvilgiu, jei priekiniai žibintai skirti naudoti tik toje (-ose) vietoje (-ose): 1.2.4. Atbulinės eigos žibintai: Įtaisai, skirti montuoti išskirtinai į transporto priemones naudojant tik po du įtaisus: taip/ne [14] 5. PASTABOS 5.1. Brėžiniai 5.1.1. Galinio valstybinio numerio ženklo žibintai: pridėtame brėžinyje Nr… pavaizduota geometrinė vieta, kurioje įtaisas turi būti sumontuotas valstybinio numerio ženklo užimamos vietos atžvilgiu, ir tinkamai apšviestos srities kontūras. 5.1.2. Šviesogrąžiai įtaisai: pridėtame brėžinyje Nr… pavaizduota geometrinė vieta, kurioje įtaisas turi būti sumontuotas transporto priemonėje. 5.1.3. Visi kiti apšvietimo ir šviesos signalų įtaisai: pridėtame brėžinyje Nr… pavaizduota geometrinė vieta, kurioje įtaisas turi būti sumontuotas transporto priemonėje, ir įtaiso atskaitos ašis ir centras. 5.2. Priekiniai žibintai: bandant naudotas darbo režimas (Direktyvos 76/761/EEB I priedo 5.2.3.9 papunktis): 3 priedėlis EB SUDĖTINĖS DALIES TIPO PATVIRTINIMO PAVYZDŽIAI +++++ TIFF +++++ Tokiu EB sudėtinės dalies tipo patvirtinimo ženklu ženklinamas I A klasės šviesogrąžis atšvaitas, patvirtintas Vokietijoje (e1) pagal šią direktyvą (02), kuriam suteiktas pagrindinis patvirtinimo numeris 1471. +++++ TIFF +++++ +++++ TIFF +++++ +++++ TIFF +++++ Pastaba: Trys patvirtinimo ženklų pavyzdžiai A, B ir C vaizduoja tris galimus apšvietimo ir šviesos signalų įtaisų ženklinimo variantus, kai tą patį sublokuotų, kombinuotų arba tarpusavyje sujungtų žibintų junginį sudaro du ar daugiau žibintų. Šie patvirtinimo ženklai reiškia, kad įtaisas buvo patvirtintas Vokietijoje (e1), jam suteiktas pagrindinis patvirtinimo numeris 1712, o įtaisą sudaro: pagal Direktyvą 76/757/EEB, eilės numeris 02, patvirtintas IA klasės šviesogrąžis atšvaitas; pagal Tarybos direktyvą 76/759/EEB (OL L 262, 1976 9 27, p. 71), eilės numeris 01, patvirtintas 2a kategorijos galinis posūkio rodiklis; pagal Tarybos direktyvos 76/758/EEB (OL L 262, 1976 9 27. p. 54) II priedą, eilės numeris 02, patvirtintas raudonas galinis gabaritinis žibintas (R); pagal Tarybos direktyvą 77/538/EEB (OL L 220, 1977 8 29, p. 60), eilės numeris 00, patvirtintas galinis rūko žibintas (F); pagal Direktyvą 77/539/EEB (OL L 220, 1977 8 29, p. 12), eilės numeris 00, patvirtintas atbulinės eigos žibintas (AR); pagal Direktyvos 76/758/EEB II priedą, eilės numeris 02, patvirtintas dviejų intensyvumo lygių stabdymo signalo žibintas (S2); pagal Tarybos direktyvą 76/760/EEB (OL L 262, 1976 9 27. p. 85), eilės numeris 00, patvirtintas galinio valstybinio numerio ženklo žibintas (L). II PRIEDAS TAIKYMO SRITIS IR TECHNINIAI REIKALAVIMAI 1. TAIKYMO SRITIS Ši direktyva skirta motorinių transporto priemonių ir jų priekabų atbulinės eigos žibintams. 2. TECHNINIAI REIKALAVIMAI 2.1. Taikomi UN-ECE Reglamento Nr. 3 1 bei 4–15 prieduose ir 2, 6 bei 7 skyriuose nustatyti techniniai reikalavimai; reglamentą sudaro tokių dokumentų junginys: - 01 ir 02 pakeitimų serija [1], - 02 pakeitimų serijos 1 priedėlis [2], - 02 pakeitimų serijos 2 priedėlis [3], - 02 pakeitimų serijos 3 priedėlis [4], išskyrus: 2.1.1. nuoroda į "Reglamentą Nr. 48" reiškia "Direktyvą 76/756/EEB". " [1] Nereikalingas įrašas išbraukiamas. [2] Nereikalingas įrašas išbraukiamas. [3] Nereikalingas įrašas išbraukiamas. [4] Nereikalingas įrašas išbraukiamas. [5] Nereikalingas įrašas išbraukiamas. [6] Nereikalingas įrašas išbraukiamas. [7] Jei tipo ženklinimo ženkle yra rašmenų, nesusijusių su transporto priemonių, sudėtinių dalių ar atskirųjų techninių mazgų tipo, kuriam skirtas šis informacinis dokumentas, apibūdinimu, dokumentacijoje tokie rašmenys žymimi simboliais: "?" (pvz., ABC??123??). [8] Nereikalingas įrašas išbraukiamas. [9] Kaip apibrėžta Direktyvos 70/156/EEB II priedo A dalyje. [10] _) Jei žibintai yra su nekeičiamais šviesos šaltiniais – nurodyti šviesos šaltinių skaičių ir bendrą galią. [11] Nereikalingas įrašas išbraukiamas. [12] Nereikalingas įrašas išbraukiamas. [13] Nereikalingas įrašas išbraukiamas. [14] Nereikalingas įrašas išbraukiamas. [1] [2] [3] [4] TRANS/WP29/446.“ --------------------------------------------------